google/wiki40b huggingface dataset:
Lenka Bradáčová

Životopis

Vyrastala v Kostomlatoch pod Řípem, neskôr žila v Roudnici nad Labem. Po ukončení Roudnickeho gymnázia pokračovala štúdiom práva a právnej vedy na Právnickej fakulte Karlovej univerzity, ktorú absolvovala v roku 1998 (Právní a sociální aspekty regulace nealkoholové toxikománie) so ziskom ceny Karla Engliše pre najlepších študentov spoločenskovedných disciplín. V roku 2001 (Drogy a kriminalita; školiteľ Dagmar Císařová) dokončila postgraduálne doktorandské štúdium v ​​odbore verejné právo. V tom istom roku bola vymenovaná za prokurátorku v Litoměřiciach. O dva roky neskôr sa stala zástupkyňou krajského štátneho zástupcu v Ústí nad Labem. 
Generálny prokurátor Pavel Zeman ju navrhol na funkciu vrchnej štátnej zástupkyne v Prahe. Minister spravodlivosti Jiří Pospíšil mal v úmysle Bradáčovú do tejto funkcie vymenovať, ale zo svojho úradu bol 27. júna 2012 odvolaný prezidentom republiky na návrh predsedu vlády Petra Nečasa. Napriek zjavnému zdráhaniu ju 30. júla 2012 nakoniec vymenoval nový minister spravodlivosti Pavel Blažek.

Kauzy

Dozorovala niekoľko mediálne sledovaných trestných káuz, vrátane vraždy chlapčeka Honzíka Rokosa, zabitého svojou matkou, kauzu ústeckého vraha Miroslava Ritticha, mačetový útok Rómov v novoborskom bare či prípad Mosteckej uhoľnej. 
Ako tlačová hovorkyňa sa vyjadrovala ku kauze sociálnodemokratického poslanca Davida Ratha podozrivého zo spáchania trestných činov poškodeniu finančných záujmov Európskej únie (o i. Uvádzanie nepravdivých alebo hrubo zmätočných údajov vzťahujúcich sa k výdavkom z rozpočtu EÚ), prijatie úplatku, podplatenie a dojednávania výhody pri obstaraní, pri verejnej súťaži a verejnej dražbe. 1. júna2012 Krajské štátne zastupteľstvo v Ústí nad Labem Rathov prípad postúpilo Krajskej prokuratúre v Stredočeskom kraji, konkrétne zástupcovi Petrovi Jirátovi.

Mediálny obraz

Podľa TN.cz pre svoj mediálny obraz "neústupné, neúplatné, neúprosné a pritom spravodlivé" prokurátorka získala prezývku „Cattani v sukniach.
Dangé-Saint-Romain

Poloha

Obec má rozlohu 34,99 km². Najvyšší bod je položený 127 m n. m. a najnižší bod 37 m n. m.

Obyvateľstvo

Počet obyvateľov obce je 3 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Artannes-sur-Indre

Poloha

Obec má rozlohu 20,97 km². Najvyšší bod je položený 98 m n. m. a najnižší bod 47 m n. m.

Obyvateľstvo

Počet obyvateľov obce je 2 483 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Magyarosaurus

Opis

Magyarosaurus bol pomerne malý sauropód, dorastajúci do dĺžky len asi 5 až 6 m a vážiaci 1 t. Mal štyri stĺpovité nohy zhruba rovnakej veľkosti, úzke plecia, malú hlavu a relatívne dlhý chvost. Jeho charakteristickým znakom je však veľký pazúr na jednom z piatich prstov. Podobne ako ostatné titanosaury, telo mal pokryté chrbtovým pancierom, pravdepodobne slúžiacim na ochranu pred dravými dinosaurami. Vo svojej širokej papuli mal v prednej časti čeľustí rad kolíkovitých zubov, ktoré mu s najväčšou pravdepodobnosťou slúžili na požieranie rastlinného materiálu.

Objav a druhy

Prvé pozostatky Magyarosaura boli objavené na území západného Rumunska (súvrstvie Sânpetru). Tieto pozostatky boli pôvodne opísané barónom Nopcsou v roku 1915 ako Titanosaurus dacus. Druh v roku 1932 premenoval paleontológ Friedrich von Huene na Magyarosaurus dacus. Druhové meno vyplýva z geografického rozloženia lokality, ktoré sa rozkladá na území Maďarska a Rumunska, ktorého dávni obyvatelia sa nazývali Dákovia. Von Huene v roku 1932 taktiež pomenoval ďalšie dve druhy: M. hungaricus a M. transsylvanicus.

Životné prostredie

Niektorí paleontológovia nedávno prichádzali s tvrdením, že v prípade Magyarosaura nejde o sauropódneho trpaslíka, ale o mláďa normálne urasteného sauropóda. Histologický výskum z roku 2010 však opäť potvrdil, že ide skutočne o prípad ostrovného nanizmu a Magyarosaurus teda skutočne bol dinosaurím „trpaslíkom“. Patril tak k unikátnej faune „trpasličích dinosaurov“ z ostrova Haţeg. Na ostrove žil po boku opancierovaného nodosaura rodu Struthiosaurus, iguanodonta rodu Rhabdodon, malého teropóda nejasného systematického postavenia - Elopteryxa a hadrosaura rodu Telmatosaurus.

V populárnej kultúre

Magyarosaurus sa krátko objavuje v jednom diele pseudo-dokumentu Dinosaur Planet (Planéta dinosaurov) z roku 2003.
Magyarosaurus sa objavuje aj v šiestom diele dokumentu Planet Dinosaur (Planéta Dinosaurus) od BBC z roku 2011.
Caulaincourt (Aisne)

Poloha

Obec má rozlohu 5,96 km². Najvyšší bod je položený 104 m n. m. a najnižší bod 60 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Permitivita vákua

Permitivita vákua (iné názvy: elektrická konštanta, permitivita voľného priestoru, dielektrická konštanta vákua, zriedkavo: influenčná konštanta ; značka: ε₀) je súčasť permitivity, fyzikálna konštanta vyskytujúca sa v Coulombovom zákone (v časti 1/4πε₀). 
Jej hodnota je ε₀ = 8,854187.10⁻¹² F.m⁻¹. Hodnota permitivity vákua sa nemeria, je to definovaná hodnota.
Community

Dej

Jeffa Wingera prepustia z právnickej firmy a odoberú mu advokátsku licenciu potom, čo sa zistí, že klamal o jeho bakalárskom titule z Columbia University. Nemá inú možnosť ako sa zapísať do Greendale Community College, aby získal oprávnený titul. Jeffa začne priťahovať spolužiačka a aktivistka Britta Perry a predstiera, že vedie študijnú skupinu, len aby mohol s ňou tráviť čas.
Veci však nejdú podľa jeho plánu, keď Britta pozve do skupiny nerda Abeda Nadira, milovníka populárnej kultúry, ktorý ďalej pozve svojich spolužiakov Shirley Bennett, hlboko veriacu slobodnú matku, naivnú Annie Edison, bývalú futbalovú hviezdu Troya Barnesa a postaršieho cynického milionára Pierca Hawthorna. Napriek ich rozdielom sa rýchlo spriatelia.
Daniel Jarque

Smrť

Podľa niektorých španielskych médii dostal srdcový infarkt v čase, keď telefonoval s priateľkou. Spoluhráči si všimli, že chýbal na spoločnom stretnutí a nahlásili jeho neprítomnosť. Podľa iných zdrojov jeho priateľka zavolala spoluhráčom po tom, čo sa neozýval. Daniel Jarque sa s mužstvom pripravoval na predsezónnom kempe v sústredení v talianskom stredisku Coverciano. Na začiatku sezóny 2009/10 sa stal kapitánom tímu po tom, čo z klubu odišiel Raúl Tamudo. Na jeho počesť hráč Arsenalu Londýn, Cesc Fabregas, po svojom druhom góle do siete Toffees (6:1) vytiahol jeho symbolický dres s číslom 21.
Clayeures

Poloha

Obec má rozlohu 9,21 km². Najvyšší bod je položený 351 m n. m. a najnižší bod 252 m n. m.

Obyvateľstvo

Počet obyvateľov obce je 195 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Orschwiller

Poloha

Obec má rozlohu 6,32 km². Najvyšší bod je položený 714 m n. m. a najnižší bod 172 m n. m.

Obyvateľstvo

Počet obyvateľov obce je 624 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Gracík

Životopis

Študoval a maturoval na strednej škole v Banskej Bystrici (1897). Rímskokatolícky kňaz a farár na Dolnej zemi a v USA. Organizátor náboženského, kultúrneho a národného života Slovákov v Amerike.
Lucien Lévy-Bruhl

Životopis

Narodil sa v Paríži. Študoval hudbu, filozofiu a prírodne vedy. V roku 1884 získal doktorát na Parížskej Univerzite.

Od roku 1899 bol profesorom na Sorbonne. Vyvíjal sa najmä pod vplyvom učenia Comta, Ribota a najmä Durkheima. V roku 1925 spolu s Marcelom Maussom a Paulom Rivetom založil Ústav etnológie v Sorbonne, ktorý bol venovaný pamiatke Durkheima. Nesúhlasil s niektorými princípmi metodiky E. Durkheima, a tak v roku 1927 odišiel z Ústavu a venoval sa písaniu a cestovaniu. Prednášal na Harvarde a Univerzite v Kaliformii.

Zomrel v Paríži v roku 1939.

Hlavné myšlienky

Tvrdil, že myslenie primitívov je prelogické a ich život sa vyznačuje mystickou participáciou. Prelogické myslenie podľa neho predovšetkým znamená, že nie je schopné odlíšiť príčinu a následok. Archaický človek síce uvažuje logicky v každodenných situáciach, ale nedokáže myslieť logicky na abstraktnej úrovni. Príslušníci prírodných národov preto napríklad stotožnujú ľudskú dušu s tieňom, alebo ako austrálsky domorodci nevytvoria pojem individuálneho vlastnícctva pôdy, pretože niesú schponý uvažovať o človeku ako o samostatnej kategórii oddelenej od zeme. Archaické myslenie sa rovnako líši od civilizovaného tým, že má kolektívnu povahu. Archaický človek žije vo svete mýtov a prostredníctvom rituálov sa vzťahuje k posvätným dejinám, časom a osobám.
Josip Broz Tito

Mladosť a začiatok kariéry

Narodil sa 7. mája 1892 v obci Kumrovec v Rakúsko-Uhorsku (dnes obec leží v Chorvátsku). Bol jedným z 15 detí chorvátskeho kováča Franja Broza a Slovinky Marije rodenej Javeršek. Po skončení základnej päťročnej školy a neúspechoch pri ďalšom štúdiu odišiel pracovať ako kovorobotník do mesta Sisak. V tejto pozícii sa začal aktivizovať v Sociálno demokratickej strane. V roku 1913 bol povolaný do armády. Bojoval v prvej svetovej vojne. Bol povýšený do hodnosti desiatnika a velil čate. V roku 1915 padol na ruskom fronte do zajatia. Po októbrovej revolúcii v Rusku sa pridal na stranu boľševikov. Bojoval v Ruskej občianskej vojne a do vlasti sa vrátil až v roku 1920.

Začiatky v komunistickej strane

Podieľal sa na organizácii Komunistickej strany Juhoslávie. V tomto období začal používať pseudonym Tito. V rokoch 1929 až 1934 bol kvôli svojej politickej činnosti väznený. V roku 1937 bol poverený vedením Komunistickej strany Juhoslávie, údajne aj napriek tomu, že dokonale neovládal komunistickú ideológiu.

Druhá svetová vojna

Bol organizátorom juhoslovanského komunistického odporu proti nemeckým a talianskym okupantom počas 2. svetovej vojny. Okrem boja proti okupantom však bolo cieľom aj nastolenie komunistického režimu. Bojoval aj proti konkurenčnému, prevažne Srbskému odbojovému hnutiu četníkov, ktorých viedol Draža Mihailović. Postupne sa Titovi podarilo získať okrem sovietskej podpory aj podporu zo strany Spojeného kráľovstva. Jeho partizánska armáda s viac ako 800 000 osobami postupne svojpomocne oslobodila podstatnú časť krajiny. Tito sa na konci vojny dokonca pokúsil anektovať časť rakúskeho pohraničia, ale skorý príchod britských vojsk mu v tom zabránil.

Povojnové obdobie

V roku 1945 získal ústavnú väčšinu v Národnom fronte, ktorý odvolal z funkcie kráľa Petra II. a založil Demokratickú federatívnu Juhosláviu. Politikovi pochádzajúcemu z maloroľníckej rodiny sa podarilo dosiahnuť súdržnosť rozličných skupín obyvateľstva. Sám pritom pôsobil ako integrujúca osobnosť. Ako predseda vlády sa pre svoje snahy o samostatnú politiku dostal od roku 1948 do sporov s J. V. Stalinom, ktorý chcel hospodárskym bojkotom priviesť Juhosláviu k „rozumu“. Komunistická strana Juhoslávie bola potom vylúčená z Kominterny, Tito sa stal v roku 1953 prezidentom a šiel svojou vlastnou cestou socializmu – budoval titoizmus. V zahraničnej politike sa orientoval na Hnutie nezúčastnených krajín, v ktorých videl protiváhu veľmocí. V 60. rokoch si ako vodca Hnutia nezúčastnených získal medzinárodné meno. V dôsledku obáv zo sovietskej invázie dlhodobo budoval veľkú armádu, čiastočne s podporou USA. Na konci jeho vlády krajina čelila ekonomickej depresii.
Zomrel 4. mája 1980 vo veku 87 rokov v Ľubľane.
Emil Páleš

Život a dielo

Vyštudoval kybernetiku, vyučoval počítačovú lingvistiku na Katedre umelej inteligencie Matematicko-fyzikálnej fakulty Univerzity Komenského v  Bratislave. V rokoch 1989 – 1994 viedol výskumný grant Počítačový model slovenčiny na Jazykovednom ústave Ľudovíta Štúra Slovenskej akadémie vied. Výsledkom bol prvý počítačový model slovanského jazyka, ktorý modeloval jazyk ako celok a bol reálne implementovaný. V roku 1993 založil nadáciu (neskôr neziskovú organizáciu) Sophia venovanú integrálnym štúdiám. V rokoch 1994 – 1999 redigoval rovnomenný časopis Sophia s podtitulom Štvrťročník pre uvedenie duchovných hodnôt do života.
Emil Páleš publikuje a prednáša doma aj v zahraničí. V roku 2004 získal (spolu s profesorom Miroslavom Mikuleckým) cenu Zdeňka Kleina za najlepšiu transdisciplinárnu prácu v oblasti etológie človeka, ktorú udeľuje Karlova univerzita a Spoločnosť integrálnych vied. V tom istom roku založil Školu angelológie. Od roku 2009 sa pravidelne zúčastňuje Českej konferencie, na jeseň 2011 viedol cyklus prednášok na Západočeskej univerzite v Plzni a v roku 2013 vyučoval na Univerzite Palackého v Olomouci. Niekoľkokrát bol hosťom diskusných relácií a komentátorom dokumentárnych filmov Slovenskej televízie. Od roku 2013 je pravidelným hosťom relácie Ariadnina niť v internetovom rádiu Slobodný vysielač.

Kritika

V roku 2008 udelil Český klub skeptikov SISYFOS Pálešovi bronzový Bludný balvan v kategórii jednotlivcov za údajný „objev andělů“. Páleš však netvrdí, že má vedecký dôkaz existencie nejakých nadprirodzených bytostí, ale len identifikuje reálny empiricko-psychologický obsah starovekého pojmu "archanjel".
Hudsonov prieliv

Hudsonov prieliv (angl. Hudson Strait, franc. Détroit d'Hudson) je prieliv, ktorý spája v Kanade Hudsonov záliv s Atlantikom.
Je dlhý približne 700 kilometrov. V najužšom bode je široký asi 120 km, v najširšom je jeho šírka viac ako 200 km. Prieliv oddeľuje Baffinov ostrov od severného pobrežia provincie Quebec, polostrova Labrador, kde je ohraničený Cape Chidley a ostrovom Resolution.
Prvýkrát opísal úžinu taliansky moreplavec Sebastian Caboto v roku 1517. Prieliv je však známy pod menom Henryho Hudsona, ktorý tadiaľto v roku 1610 prešiel na palube britskej lode Discovery.
Chaignay

Poloha

Obec má rozlohu 25,05 km². Najvyšší bod je položený 536 m n. m. a najnižší bod 282 m n. m.

Obyvateľstvo

Počet obyvateľov obce je 537 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Horní náměstí (Olomouc)

História

Horní náměstí je považované za pomyselný stred a centrum celého mesta. Námestie vzniklo vysušením pôvodného močiara na počiatku 13. storočia. Prvá písomná zmienka o námestí pochádza z roku 1261, keď kráľ Přemysl Otakar II. dal súhlas na vybudovanie trhoviska, na ktorého mieste bola neskôr postavená radnica. V časoch stredoveku si tu bohatí mešťania a šľachtici budovali domy, vďaka čomu význam námestia stúpal. V období baroka tu bol vybudovaný nie len majestátny stĺp Najvätejšej Trojice s kaplnkou od Václava Rendera, ktorý nemá obdoby nielen v českých krajinách, ale i vo svete, ale boli tu postavené aj tri cenné mestské fontány. Roku 1899 bola cez námestie postavená električková trať od hlavnej stanice na Novú Ulicu, ktorá bola mimo námestia presunutá v roku 1954.
V čase prvej Československej republiky a tesne po druhej svetovej vojne sa námestie nazývalo Masarykovo.
Zatiaľ posledná rekonštrukcia námestia prebehla medzi rokmi 1998 až 2001, keď bolo námestie predláždené, bol osadený nový mobiliár (t.j. lavičky, osvetlenie, koše), bola postavená nová Ariónova fotnána a pred orlojom bol umiestnený plastický model centra mesta Olomouca. Túto rekonštrukciu prijala časť obyvateľstva s rozpakmi, no odborníci sa k nej stavali väčšinou kladne.
Ayherre

Poloha

Obec má rozlohu 27,65 km². Najvyšší bod je položený 465 m n. m. a najnižší bod 20 m n. m.

Obyvateľstvo

Počet obyvateľov obce je 977 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arthur Petrogalli

Životopis

Narodil sa v obci (Vajsková v okrese Brezno nad Hronom. Po skončení základnej školy navštevoval gymnázium v Trnave a potom v Banskej Bystrici, kde maturoval v roku 1868.

Po maturitách študoval na univerzitách v Budapešti a potom vo Viedni, kde úspešne ukončil štúdium v roku 1871. Následne pracoval v rokoch 1871 – 1873 ako stredoškolský profesor prírodopisu, matematiky a fyziky na gymnáziu v Banskej Bystrici, neskôr od roku 1873 v Arade a v rokoch 1885 až 1894 v Trenčíne. Počas svojho pôsobenia v Trenčína bol aktívnym členom takmer všetkých spolkov, ktoré tu fungovali. Od 1. októbra 1885 vykonával funkciu druhého tajomníka Prírodovedného spolku župy Trenčianskej a od 26. 10. 1886 sa stal jeho tajomníkom. Túto funkciu zastával 8 rokov.
Zomrel pomerne mladý 14. februára 1894 v Trenčíne.

Entomologické aktivity

Vo svojej funkcii, ako tajomník prírodovedného spolku mal viacero prednášok, v ktorých mal schopnosť výrazne upútať svojich poslucháčov. Robil výskumné botanické i zoologické práce priamo v teréne a svoje poznatky a zistenia publikoval v ročenkách Prírodovedného spolku, ale i v iných časopisoch, ako napr. v Správach trenčianskeho hlavného gymnázia. Mal veľmi široký záujem o odbornú problematiku. Jeho práce mali charakter popisov ciest do rôznych oblastí Slovenska, hlavne tých, ktoré boli prírodovedecky zaujímavé. Známy je ako autor opisov prírodovedných lokalít, najmä Kremnice, Harmanca, Sitna a Trenčína. Zozbieral a publikoval údaje o mnohých radoch hmyzu a zaoberal sa aj botanikou. Jeho prírodovedné publikácie sa týkajú hlavne radu Hemipter, ako i iného hmyzu a mäkkýšov z Trenčianskej, Zvolenskej i Tekovskej župy. Bol významným popularizátorom prírodovedy a ako učiteľ vzbudil značný záujem o tento odbor i vo svojich žiakoch, z ktorých jedným bol. napr. i matrikár Jozef Laco, významný slovenský entomológ – coleopterológ. Kde je jeho entomologický zbierkový materiál mi nie je známe.
Saint-Quentin-sur-le-Homme

Poloha

Obec má rozlohu 16,84 km². Najvyšší bod je položený 95 m n. m. a najnižší bod 6 m n. m.

Obyvateľstvo

Počet obyvateľov obce je 1 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Millery (Rhône)

Poloha

Obec má rozlohu 9,22 km². Najvyšší bod je položený 304 m n. m. a najnižší bod 155 m n. m.

Obyvateľstvo

Počet obyvateľov obce je 3 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Na hranicích

Ochrana

Predmetom ochrany je bukový porast s hojným výskytom prasličky najväčšej.
Bezkosticovce

Anatómia

Bezkosticovce majú jednu nozdru na temene hlavy (zatiaľ čo kosticovce majú dve). Okrem vorvaňovité sú menšie ako kosticovce. Zuby sa medzi druhmi značne odlišujú. Môže ich byť veľa, ako u niektorých delfínov, ktorí majú v tlame viac ako 100 zubov. Ďalšie extrémy pozorujeme u narvalovitých s ich dlhým klom a u takmer bezzubých vorvaňovcovitých so zvlaštnymi zubami iba u samcov. Nie všetky druhy používajú svoje zuby na jedenie. Napríklad vorvaňovité používajú svoje zuby na predvádzanie sa a na agresívne útoky.

Hlas

Hlasové prejavy sú u bezkosticovcov veľmi dôležité. Sú schopné vydávať rôzne zvuky určené na komunikáciu, ale dokážu využiť aj ultrazvuk na echolokáciu.

Pohyb

Väčšina bezkosticovcov pláva svižne. Menšie druhy sa niekedy vezú na vlnách vyvolaných prechádzajúcou loďou. Delfíny sú známe svojimi akrobatickými výskokmi z vody.

Spoločenské správanie

Bezkosticovce žijú väčšinou v skupinách s tuctom kusov. Tieto malé skupinky sa príležitostne spájajú a vytvárajú spoločnosť s tisíckou veľrýb. Bezkosticovce sú schopné zložitých vzťahov, napríklad skupinového lovu. Niektoré druhy v zajatí ukazujú veľký potenciál na učenie sa, z tohto dôvodu sú považované za jedny z najinteligentnejších zvierat.
Paris Hiltonová

Osobný život

Paris vyrastala obklopená luxusom v apartmáne manhattanského hotela Waldorf-Astoria a rezidenciách v Beverly Hills a Hamptons.  Po absolvovaní výberovej súkromnej strednej školy sa začala venovať modeling a koketovala s filmom.

Kariéra

Jej prvá príležitosť si zahrať vo filme prišla v roku 2001 (cameo). V roku 2003 s ňou stanica Fox odštartovala úspešnú reality show SIMPLE LIFE, v ktorej sa Paris spolu so svojou kamarátkou Nicole Richie, adoptovanou dcérou speváka Lionela Richieho, mali ako bohaté dievčatka komicky zoznamovať s tvrdou realitou pracujúcich.
Krátko po začatí vysielania SIMPLE LIFE sa v októbri 2003 objavila na internete nahrávka sexuálnych hier Paris a jej bývalého priateľa Ricka Salomona, ktorá spôsobila senzáciu. Nahrávka sa vzápätí objavila na DVD pod názvom 1 NIGHT IN PARIS, moderovaná Salomonom a Paris sa s ním za jej vydanie úspešne súdila. Potom pokračovala vo svojej televíznej, reklamnej a modelingovej kariére, ktorej škandál zjavne skôr pomohol. Podľa odhadu magazínu Forbes, ktorý ju zaradil medzi 100 najväčších svetových celebrít, len za dva roky zarobila okolo 8,5 miliónov dolárov. Za jeden diel SIMPLE LIFE dostáva 3 milióny.
V  roku 2005 hrala vo filme Múzeum voskových figurín, po boku Elishy Cuthbertovej a v pripravovanej komédií Trhni si!.
Lacrabe

Poloha

Obec má rozlohu 6,27 km². Najvyšší bod je položený 135 m n. m. a najnižší bod 49 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvok

Kvok (rusky: Квок) je nástroj, ktorý sa používa pri tradičnom spôsobe lovenia sumcov na rieke Don v Rusku. Princíp spočíva v napodobňovaní zvuku, ktorý vydáva sumec pri prijímaní potravy z vodnej hladiny. Sumec sa na úder kvoku vydáva za zdrojom zvuku ku hladine, kde sa môže chytiť na ľubovolnú návnadu. Pri vábení („kvokaní“) sa obyčajne striedajú tri až štyri údery na hladinu s kratšími prestávkami. Existuje niekoľko rôznych druhov kvokov.
Celeste Buckinghamová

Hudobná kariéra

Celeste bola odmala vedená matkou k tancu a hudbe, navštevovala hodiny baletu a latinskoamerických tancov, neskôr začala hrať na gitaru. Keď mala 15 rokov, matka ju prihlásila do druhej série súťaže Česko Slovenská SuperStar, kde sa dostala až do finále. Po súťaži pokračovala v roku 2011 vydaním prvého sólového singlu „Blue Guitar“, ktorý bol hraný slovenskými rádiami, obsadil v TOP 100 38. miesto a v rebríčku slovenských skladieb 7. miesto. Ďalšia skladba „Nobody Knows“ bola súčasťou projektu F84, ktorý vznikol s cieľom podpory slovenských autistov. K skladbe bol urobený aj videoklip. V roku 2012 hosťovala na albume Nový človek od slovenského rapera Majka Spirita v skladbe „Ja a ty“, ku ktorej bol 14. februára 2012 vydaný aj videoklip. Celeste v klipe vystupovala v roli anjela. V tom istom čase sa dostali do médii informácie o jej pripravovanom albume Don't Look Back, ktorý vyšiel 20. apríla 2012 pod vydavateľstvom EMI. Na albume sa nachádzajú aj single „Blue Guitar“ a „Nobody Knows“ a ako hostia sa na ňom predstavili Martin Harich a Noah Ellenwood. Celeste Buckingham hosťovala v singlovej verzii skladby „Swing“ od AMO. Skladba sa umiestnila najvyššie na 49. mieste v rebríčku najhranejších skladieb v slovenských rádiách a na 5. mieste v rebríčku domácej tvorby. Ku skladbe bol urobený aj videoklip, ktorý mal premiéru 16. júla 2012. Celeste získala nomináciu na MTV Europe Music Awards v kategórii Best Czech and Slovak Act, no víťazstvo získal raper Majk Spirit. 13. novembra 2012 bol uverejnený na internet ďalší videoklip k skladbe „Never Be You“. Celeste Buckingham v roku 2015 vydala  album The Released. Album doprevádza singel „Unpredictable“. V roku 2017 jej vyšiel nový album Bare, ktorý doprevádza skladba „Go Away“, ktorá sa ocitla aj v americkom hudobnom rebríčku Billboard. V roku 2018 bol uverejnený na internet videoklip k skladbe „Na srdci“ od skupiny Slza, kde Celeste hosťovala. V tomto roku bol uverejnený aj videoklip k skladbe „Immature“ z albumu Bare. Nasledovala skladba Tisíc a jedna noc s Ondrejom Kandráčom.
Rettel

Poloha

Obec má rozlohu 6,89 km². Najvyšší bod je položený 300 m n. m. a najnižší bod 145 m n. m.

Obyvateľstvo

Počet obyvateľov obce je 743 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thil-Manneville

Poloha

Obec má rozlohu 6,78 km². Najvyšší bod je položený 100 m n. m. a najnižší bod 22 m n. m.

Obyvateľstvo

Počet obyvateľov obce je 545 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bonnœil

Poloha

Obec má rozlohu 7,19 km². Najvyšší bod je položený 293 m n. m. a najnižší bod 175 m n. m.

Obyvateľstvo

Počet obyvateľov obce je 117 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Korbáč (bič)

Korbáč  (iné názvy: žila, býkovec, švihár, virgas, virgáč, nahajka, nagajka, knuta) je nástroj na bitie upletený z remienkov al. prútov s rukoväťou alebo na krátkom držadle. Historicky sa v stredoveku používal na telesné tresty. Bol spletený z kožených remeňov, niekedy doplnený kovovými guľôčkami na zväčšenie účinnosti.